**Dôvodová správa**

**Všeobecná časť**

Návrh sa predkladá z dôvodu šetrenia kapacít, a to na strane Národnej rady SR ako i vydavateľov. Vzhľadom k tomu, že moderné technológie umožňujú, aby periodickú tlač záujemca získal prostredníctvom internetu, nie je potrebné, aby tieto boli fyzicky zasielané v podobe povinného výtlačku. Parlamentná knižnica Národnej rady SR musela tieto výtlačky skladovať a spôsobuje to praktické problémy.

Predkladaný návrh zákona je v súlade s Ústavou Slovenskej republiky, zákonmi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská  republika viazaná.

Prijatie tohto návrhu zákona a jeho aplikácia v praxi si nevyžaduje výdavky zo štátneho rozpočtu, rozpočtov obcí a vyšších územných celkov.

Návrh zákona nebude mať dopad na environmentálnu oblasť, ani na zamestnanosť a na podnikateľské prostredie..

**DOLOŽKA ZLUČITEĽNOSTI**

**návrhu zákona s právom Európskej únie**

**Predkladateľ právneho predpisu:**

Poslanec Národnej rady Slovenskej republiky Richard Sulík

2. **Názov návrhu právneho predpisu:** zákon, ktorým sa mení zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení neskorších predpisov

**Problematika návrhu právneho predpisu:**

a) nie je upravená v práve Európskych spoločenstiev,

nie je upravená v práve Európskej únie,

nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

**Osobitná časť :**

K Čl. I

Návrh obsahuje iba jeden bod, v ktorom sa z prílohy v zákone, kde sú vyslovene uvedené právnické osoby, ktorým sú povinne zasielané periodické tlače s celoslovenskou pôsobnosťou, vypúšťaParlamentná knižnica Národnej rady SR.

K Čl. II

Navrhuje sa účinnosť.